O‘zbekistonda dafn etish uchun nafaqa davlat budjetidan ajratilishi belgilandi

“Ayrim qonun hujjatlariga o‘zgartirish va qo‘shimchalar kiritish to‘g‘risida”gi qonun 15-noyabr kuni Prezident tomonidan imzolandi, deb xabar bermoqda “Huquqiy axborot” kanali.

Qonun bilan 10 dan ortiq qonun hujjatlariga o‘zgartirishlar kiritildi. Jumladan, amalga oshirilishi uchun litsenziyalar talab qilinadigan faoliyat turlarining ro‘yxati quyidagi 2 ta faoliyat turi bilan to‘ldirildi:
Shuningdek, “Chiqindilar to‘g‘risida”gi qonun utilizatsiya yig‘imini nazarda tutuvchi modda bilan to‘ldirildi.
Unga ko‘ra, ekologik xavfsizlikni ta’minlash, fuqarolar sog‘lig‘ini va atrof muhitni transport vositalaridan hosil bo‘ladigan chiqindilarning zararli ta’siridan himoya qilish maqsadida utilizatsiya yig‘imi to‘lanadi.
Bundan tashqari, “Dafn etish va dafn ishi to‘g‘risida”gi qonunga kiritilgan o‘zgartirishga ko‘ra, vafot etgan shaxsni dafn etish uchun nafaqa endilikda davlat budjeti hisobidan beriladi.
Ilgari Moliya vazirligi huzuridagi budjetdan tashqari Pensiya jamg‘armasi mablag‘lari hisobidan berilgan.
Qonun rasmiy e’lon qilingan kundan e’tiboran kuchga kiradi.